
Ambrus Attüáné Kéri Katalin 

A kisgyermeknevelés története Nyugat-Európában 
(Adalékok a középkortól a XIX. sz. végéig) 

"A gyermek szeme a jövő tükre. 
Jaj annak, aki elhomályosítja." 

(Juhász Gyula: Holmi 

In: Bölcsességek könyve, 2. 466. o.) 



"íme az ártatlanság kora, 

Ahová vissza kell térnünk, 

Hogy élvezhessük az eljövendő jókat, 

Ami egyetlen reménységünk, 

A kor, melyben minden megbocsáttatik, 

A kor, mely nem ismeri a gyűlöletet, 

Melyben nem érhet bennünket bánat, 

Az emberi élet aranykora, 

A kor, mely legyőzi a poklokat, 

A kor, melyben az élet nem szenvedés, 

A kór, melyben a halál nem riaszt, 

Mert nyitva áll az ég 

Az Egyház e zsenge hajtásai előtt, 

Kiket gyengéd és kedves figyelem övez, 

S az ég haragja sújtja azt, 

Ki őket megbotránkoztatja." 

F. Guérard egyik, gyemekjátékokat ábrázoló metszetének felirata a 
XVII. századból. 

pn: Ph. Aries: Gyermek, család, halál - 
Gondolat, Bp., 1987. - 144. o.) 

Dolgozatunk fő kérdése, hogyan nevelték a kicsi gyermekeket a korai 
Nyugat-Európában, hogyan gondoskodtak róluk szüleik vagy az állam. 
Erre a kérdésre nagyon nehéz még megközelítőleg is választ adni, 
hiszen az egykori életviszonyok vázolása komoly akadályokba ütközik. 
A legfontosabb probléma a források hiánya. A kutatást nehezíti 
továbbá az, hogy a meglevő források -naplók, festmények, orvosi szak- 
könyvek -gyakran nem a lényeget emelik ki, szubjektívek, esetenként 
csak szimbólumai a vizsgált kérdéskörnek. Gyermekekről olvasni 
leginkább a nőkről, anyákról írott munkákban lehet, mintegy 
"mellékesen". 

Témánkra vonatkozóan korszakot választani és behatárolni is meg- 
lehetősen nehéz, mégis úgy gondoljuk, a középkori Európa be- 
mutatásával kell kezdenünk, annak hangsúlyozásával, hogy az ókor 
maradandó nyomokat hagyott a kisgyermekek középkori nevelésével 
kapcsolatosan. (1) 

A XII-XIII. századtól nyomon követve a változásokat, a XIX. század vé- 
gére bontakozik ki előttünk a gyermekség valódi megbecsülése, a cse- 
csemőgondozás szakszerű, máig ható alapszabályainak alkalmazása. 

Rendkívül fontos a gyermeknevelés történetével foglalkoznunk, ha ko- 
runk gyermekeinek használni szeretnénk, hiszen az évszázados ta- 
pasztalatok számos vonatkozásban ma is példa értékűek, olykor 
követendő, máskor elvetendő példák. 

Valamennyi direkt vagy közvetett forrás bizonyságul szolgál arra a 
tényre, hogy a kisgyermek nem volt mindig boldogan várt teremtmény 
a világ ezen európai részén sem. Közhely ma már, hogy a középkor 
"kis felnőttnek" tekintette a gyermeket, számos festményről (pl. Ve- 
lázquez) felnőttruhás apróságok néznek ránk. A gyermek, akiben egy 
rosszul sikerült felnőttet látunk, nem ért sokat, élete nem volt nagy 
érték, hiszen a legtöbb kisgyermek a pár hónapos kort sem érte meg, 
emiatt az újszülötteket igyekeztek mielőbb megkeresztelni; IV. Bene- 
dek pápa még a méhen belüli keresztelést is elrendelte, hogy a 
hüvelybe fecskendezett keresztvíz még megszületése előtt megvédhesse 
a kisdedet az elkárhozástól. (2) 

A születés után aztán már az egyház sem védte a csecsemőket, hacsak 
nem számítjuk ide a szülés közben és után mondott imádságokat. Ha 
a gyermekekkel való mostoha bánásmód gyökereit keressük, véle- 
ményünk szerint feltétlenül időznünk kell pár pillanatot a szülésnél. A 

terhesség és maga a szülés óriási teher, valóságos kínszenvedés volt a 
korabeli asszonyok számára, amelyet nemcsak a maihoz hasonló fáj- 
dalmak, de a középkori orvosi módszerek is okoztak. A várandós nőket 
a 7. hónaptól szigrú böjtre fogták. (3) 

A szülésnél segédkező bábák -bár az ókorban oktatásban részesültek 
-a középkorban általában írástudatlan asszonyok voltak, akik £ latin 
nyelvű orvosi könyveket nem érthették meg; a szülés közben misztikus 
szertartásokat végeztek. (4) 

Évszázados változások eredményeztek csak bizonyos javulást e tekin- 
tetben, amiről Zumthor is írt, Hollandia történetét tanulmányozva. (5) 

Az orvosok vagy bábák "műszerei" is megtették hatásukat: a nők ret- 
tegtek a szüléstől, a férfiak pedig emiatt valami "sátáni" dolognak tar- 
tották évszázadokon át ezt a csodálatos, mégis a világ rendjéhez tar- 
tozó természetes eseményt. 

A tévhitek, a fájdalmak azt eredményezték, hogy mindezért a szülők 
gyakran mintegy a kisgyermeket hibáztatták, önálló egyénisége és 
igényei elismerése helyett szörnyűségekkel tele gyermekkorral jutal- 
mazták. 

(Az eddig elmondottakból a napjainkra levonható legfőbb következtetés 
az, hogy a gyermek születését elő kell készíteni; nemcsak biológiai, de 
pszichológiai értelemben is felkészült, érett szülőkre van szükség bol- 
dog kisgyermekek neveléséhez.) 

A csecsemők, ha koraszülöttek voltak, semmi jóra nem számíthattak; 
még a XVIII. sz.-i nagy szülészmestemek, John Hunternek is az volt a 
véleménye, hogy sorsukra kell bízni őket. Ugyanakkor néhány fel- 
jegyzés szerint már a középkorban is akadt rá példa, hogy a piciket 
frissen leölt állatok belsőségei közé helyezték, hogy a hidegtől óvják 
őket. (6) 

■ 

Ha a kisgyermek túlélte a szülést, és megkezdték táplálását, a szop- 
tatást általában nem az anya végezte. A jómódúaknái azért volt ez így, 
mert féltették saját testüket, és a tej mint titokzatos testnedv (a vér 
mellett) évszázados iszony és viszolygás tárgya volt. (7) 

A szegény nők viszont azért nem szívesen szoptattak, mert számukra 
ez óriási kiesést jelentett a munkából. 

Több nyugat-európai kutató megállapítása szerint a szoptatást egé- 
szen a XTX. sz. végéig dadák vagy dajkák végezték. (8) 

A dajkát a gazdagabbak a házhoz fogadták, különben pedig általános 
volt, hogy a gyermeket adták a dajkának, sokszor vidékre, falura, ahol 
a bérdadák -hogy több pénzhez jussanak -gyakran egyszerre több ba- 
bát is tápláltak. Az így nevelt csöppségek közül számos korán meghalt, 
hiszen nem jutott elég tej, és nem is törődtek velük. (9) 

Az óriási elhalálozás ellenére a szülök gyakran választották a gyer- 
meknevelés eme "kényelmes" módját, és hibáztatták is nyakra-főre a 
gonosz, mocskos, erkölcstelen dadákat, holott pusztán arról volt szó, 
hogy mindezzel a saját lelkiismeretüket próbálták lecsillapítani. Amint 
Kaari Utrio írta: "A szoptatós dajkák bűnbakok voltak: a szülők is- 
merték azokat a körülményeket, amelyekbe gyermeküket taszították, 
és tisztában voltak a valószínű végkimenettel is, gyermekük halálával." 
(10) 

Az édesanyáknak amiatt is dajkát kellet csecsemőjük mellé vá- 
lasztaniuk, mert a közvélemény élesen ellenük fordult. Ha szoptattak, 
"disznónak" tartották őket, és a közvélemény befolyásolta az európai 
férjeket is, akik a szoptatást "szexuális stopnak" tekintették -mindent 
megtettek hát, hogy saját gyermekeikkel vetélkedjenek feleségük 
kegyeiért. A legjobb módszer volt tehát az apák és anyák számára a 
gyermek eltávolítása a háztól -a szoptatás idejére. 

(Napjaink vonatkozásában is mintha nem lenne minden rendben még 
a szoptatás körül. Vitathatatlan tény, hogy az anyatej a legjobb, leg- 
főbb és legelső táplálék a csecsemők számára, mégis, a modern ke- 
reskedelem pótszerekkel igyekszik ezt, az élet fő forrását, helyette- 
sítem. A kor divatjáról nemcsak a középkorban, de később is, ma is 
beszélhetünk, és kell róla beszélnünk. Elsősorban azért, hogy felülke- 
rekedjünk rajta. Az anyaság érzését, a szoptatás fontosságát hangsú- 
lyozni kell, és ideje tanulni az évszázadok negatív tapasztalataiból.) 

Amikor a szoptatás ideje befejeződött, a -még életben maradt -kis- 
gyermekeket újra a szülői házba vitték, ahol többnyire az édesanya 
nevelte, bár a jobb módú európai családok dadát fogadtak. 

Több szerző tollából olvasható, hogy a kisgyermeket mai nevelési-ápo- 
lási eszményeinkhez képest meglehetősen furcsán gondozták. Nagyon 
szorosan pólyázták be, hogy kezeit-l^bait ne mozgathassa (11); mivel 

gyakran a tüdejét is elszorították, a csöppség szinte félájult állapotban 
vészelte át napjait. (12) 

Gyakran a szülök még altató orvosságokat is adtak csecsemőjüknek, 
mert így az nem zavarta őket sem napi munkálkodásukban, sem 
éjszakai pihenésükben. Mindezek a módszerek évszázadokon át tar- 
tották magukat. A múlt század végén éppúgy széles szalagokkal te- 
kergették be a kicsiket, mint például a reneszánsz idején. Báder Andor 
szerint ez amiatt volt, mert azt hitték, a csecsemő tagjai így for- 
mázhatóak, és a szoros betekeréssel próbálták kezüket-lábukat egye- 
nesíteni. (13) 

Csak a XVI. sz.-tól lett lazább a babák pólyája. Kb. 9 hónapos korukig 
tartották pólyában a piciket, utána pedig megpróbálták^erővel járni 
tanítani, hiszen a gyermekek mozgásigénye eddigre megnövekedett, 
lekötözni már nem lehetett őket; a csetlő-botló kicsik pedig zavarták 
szüleiket. Valóságos kínzóeszközként tűnnek fel mai szemmel a járás 
tanítására szolgáló egykori szerkezetek. Olyan járószékeket alkalmaz- 
tak például, amelyekben belül hegyes fatüske volt, és amikor a kis- 
gyermek elfáradt és összeroskadt a székben, a tüske újra járásra ősz- 
tökélte. 

Zumthor is arról számol be, hogy a gyermeket járásra tanítás közben a 
korabeli Hollandiában is "Barbár felszerelés óvja az ütésektől és a 
csonttorzulásoktői: bőrsapka, vas- és ólomdarabokkal merevített, 
szűkre varrt halcsontos fűző a ruha alatt. 1620 óta egyre többen til- 
takoztak e szokás ellen." (14) 

A kisleányokat mindenképpen már a pólya után azonnal fűzőbe szorí- 
tották, ami bőrből, csontból, fából vagy vasból készült. (15) Ez nem- 
csak kellemetlen érzést okozott a gyermekeknek, de gyakran a növeke- 
désüket is akadályozta, sőt a 2 éves Elizabeth Evelyn belehalt, mert a. 
tüdejét összenyomta a mellcsontja. (16) 

A gyermekek mosdatása is meglehetősen furcsa a XX. sz.-ból vissza- 
tekintve. A csecsemőket ugyanis nem vízben fürdették jó ideig, hanem 
"a jómódúak rózsaolajjal, a szegényebbek borral és vajjal kenegették." 
(17) 

A gyermekeket csak akkor verték meg, ha szüleik ágyába piszkítottak. 
(18) 

Ezt próbálták is a felnőttek mindenféle módszerrel megakadályozni -a 
gyermekek már első' életévükben több ezer beöntést kaptak. A bili 
használata csak a XVIII. század végétől kezdve terjedt el Európában, 
és szigorúan büntették azt a kisgyermeket, aki nem akart egyszeriben 
rászokni. (19) 

Nem kell azonban csodálkoznunk a korai higiéné állapotain, hiszen 
maguk a felnőttek sem törődtek testük tisztántartásával. Ápolták u- 
gyan arcukat különböző krémekkel és festékekkel, házaikban azonban 
piszok és szenny volt. Elég emlékeztetnünk a versailles-i kastély rizs- 
poros arcú, fehér parókás lakóira, akiknek hajában (a paróka alatt) 
tetvek tanyáztak, és szobáikban máig is érezhető az emberi ürülék és 
vizelet bűze. 

Ennél a ténynél a tisztálkodással kapcsolatosan is megállapítható, 
hogy a felnőttek saját korukon és saját szokásaikon nem tudnak felül- 
kerekedni gyermekük nevelésekor sem. Ha önmagukra nem igénye- 
sek, ha saját testük, ruházatuk tisztántartására nem fordítanak gon- 
dot, gyermekeik esetében sem teszik ezt meg. 

Évszázadok orvosi tapasztalatai és eredményei kellettek ahhoz, hogy 
az emberek tisztaságot teremtsenek maguk és kisgyermekeik környe- 
zetében. 

(Sok esetben ez ma is csak a közvetlen környezetre, a lakásra vonat- 
kozik, másutt sokan joguknak érzik a "piszkítást".) 

A tisztaság, a gyermekápolás természetesen az emberek anyagi álla- 
potától is függ, hiszen lehetetlenség volt rendet tartani például egy 
középkori francia jobbágykunyhóban, ahol nemzedékek éltek együtt a 
földbe ásott egyetlen helyiségben, ahol a füst az ajtón át távozott. Ilyen 
körülmények között a tisztaságnak még a látszatát sem lehetett meg- 
teremteni. 

Csak a XVI. sz. végétől kezdett elterjedni a mindennapos fürdetés is, 
de igazán csak a XVIII-XDC. századi szakkönyvek tűzték ezt célul az 
édesanyák elé. 

A kicsik nevelése az iskoláskor eléréséig meglehetős teher volt á szülők 
számára. A néhány éves gyermekeket, attól kezdve hogy járni és be- 
szélni megtanultak, felnőttként próbálták kezelni, ám ez többnyire 
nem ment. A szigorú -a mainál sokkal vérmesebb -fegyelmezési mód- 
szerek és a felnőttes öltözékek ellenére a gyermekek akkor is játszani 

akartak és játszottak is. Játékaikban éppúgy a felnőttek tetteit és 
tulajdonságait próbálták utánozni, mint manapság. Első játékaik közé 
tartozott a falovacska, a karika, a csontok, a kövek és minden egyéb, 
játékszerré álmodható eszköz. A játékokról a korabeli festmények 
némelyike és néhány irodalmi mű ad eligazítást. Cornelis Dusart 
"Kintornás táncoló kutyával" című XVII. sz.-i képén például a 
mutatvány megszemlélésére összeszaladt kis utcagyerekeket látha- 
tunk. Feltűnő, hogy ruhájuk éppen olyan, mint a felnőtteké, arckifeje- 
zésük sem gyermeki, csupán ábrázolt testméretük. (20) 

Zumthor jegyezte meg, hogy a XVII. sz.-i Hollandiában az utcai, a 
"szabadtéri" nevelés egyedülálló jelenség volt az akkori Európában; a 
gyermekek (a 3-6 éves korúak) naphosszat az utcán játszottak, és 
olyannyira pimaszok voltak, hogy még közbotrányt is okoztak. (21) 

Gyermekekről szólva nem feledkezhetünk meg Bruegel "Gyermek- 
játékok" (1560) c. festményéről, amelyet sokan, sokféleképpen értel- 
meztek, elemeztek már. A képen sok gyermek játszik karikával, búgó- 
csigával, kézimalommal, spárgával, gólyalábakkal, és rúdon lovacs- 
káznak is. Bruegel kis alakjai - hasonlóan a kor más mestereinek mű- 
veihez -felnőttes arcúak, szinte majomszerűen csúnyák. A híres fran- 
cia történész, Delumeau feltette a kérdést: bizonyos-e, hogy valóban 
gyermekek láthatók a képen, és nem a felnőtt élet szimbolizálása 
mindez? (22) 

Az irodalmi források közül felidézhetjük például Heroard XIII. Lajosról 
írott életrajzát, amelyből kiderül, hogy a kisfiú alig múlt egy éves, ami- 
kor már csörgőkkel, falovacskákkal, kereplővel játszott és "pörgettyű- 
jét rázogatta". (23) 

Két éves és 7 hónapos korában, Sullytól egy babákkal tele hintót ka- 
pott ("Szép tő-tö baba"). 

Hat évesen még mindig babázott. Egészen kicsi korától zenélésre 
tanították, és már 4 évesen írt és olvasott. Egyik kedvenc játéka volt a 
papírkivágás. (24) 

Természetesen a leendő király nevelése és játékai nagy mértékben 
eltértek más társadalmi rétegek gyermekeinek foglalatosságaitól. Rá 
nevelők, dadák, szolgák egész hada figyelt, kicsi korától tanítók vették 
körül. 

Az alacsonyabb társadalmi származású kicsikre legfeljebb a szüleik 
ügyeltek, ez azonban nem jelentett magasröptű, pedagógiai célzatú, 
tudatos nevelést, inkább kemény fegyelmezést, sokszor testi fenyítést. 
Mivel a gyermek születésétől fogva tökéletlen lény volt a felnőttek 
szemében, a középkor általános felfogása szerint veréssel kellett hibáit 
korrigálni. Utrio idéz egy esetet, amely szerint egy angol előkelő hölgy 
megölte hétéves lányát. "Már egy ideje verte őt szíjjal, amikor férje, 
megelégelvén a gyermek szörnyűséges üvöltését, odament, hogy le- 
csendesítse feleségét. Az anya oly erővel vágta le a főidre a gyermeket, 
hogy betört a koponyája, a kislány csak négy órával élte túl az ese- 
ményeket." (25) 

Delumeau felidézi Thomas Platter visszaemlékezését saját 
gyermekkorára, aki anyja keze alatt nevelkedett, és elég keményen 
fogták. Platter egy alkalommal szüretemi segített -még kisgyermek- 
ként - túl sok jégvert szőlőt evett, borzalmas gyomorrontást kapott; 
anyja mindössze ezt mondta neki nevetve:"... ha tetszik hát robbanj 
szét! Minek ettél ...?" (26) 

A gyermek idegeit rémtörténetekkel "edzették", szellemek, szörnyek, 
halottak felemlegetésével altatták őket, rossz kinézetű babákkal és 
álarcokkal ijesztgették. Kényszerítették őket arra, hogy halottat, ki- 
végzést nézzenek meg (27) -erre alkalom ugyan bőségesen nyílott a 
középkorban és később is. 

(A kisgyermeknevelés mai alapelveit megteremteni nem volt könnyű. 
Elsőként vegyük például a játékszereket. Közülük számos egészen ősi, 
és kiegészül mostanában újakkal - vagy újnak kikiáltottál. Helyes 
megválasztása (legyen kreatív, egészségre ártalmatlan, színes stb.) 
nagyon jelentős a gyermek jellemének, ügyességének fejlődése szem- 
pontjából. Utána nézzük rögtön a fegyelmezés kérdését. Történészek 
és neveléstörténeti kutatók sora idézi fel viszoyogva a korabeli nevelés 
"kínzó" eszközeit és módszereit. A korbács, a bot, a pálcsa, a vizes 
rongy nem is olyan régen merültek csak feledésbe, és számos család- 
ban ma sem "csak emlék" az effajta rendreutasító eszköz. Az iskolák- 
ban már csak extrém esetekben találkozhatunk brutális tettleges- 
séggel, a szülők részéről azonban ez még gyakori nevelési módszer. A 
kisgyermekekkel foglalkozó valamennyi személynek, csecsemőgondo- 
zónak, óvónőnek, védőnőnek és gyermekorvosnak alaposan oda kell 
figyelme, hogy a "szárnyai alá" tartozó kisgyermekkel ne történhessen 

semmi Ilyesmi, különösen a veszélyeztetett, alkoholizáló szülő(ke)t ma- 
gába foglaló családokra kell figyelmet fordítaniuk.) 

Számos kutató, nemcsak történészek, de szociálpszichológusok, 
szociológusok is töprengenek azon, hogy mi volt a legfőbb oka a kö- 
zépkorban, de az újkorba átvezető reneszánsz idejében is, a gyer- 
mekekkel szemben tanúsított magatartásnak, az elterjedt nevelési 
formáknak. Valószínűnek látszik, ezt többen elfogadják, hogy maga az 
élet -különösen a kicsi gyermekeké, csecsemőké -nem volt túlzottan 
nagy érték, legalábbis a mai értelmezésünk szerint. Nyugat-Európában 
a gyermekeknek kb. 1/4-e meghalt 1 éves kora előtt, további 25%-a 
pedig még 14 éves kora előtt. (28*) Utrio Európa északi vidékeire 
vonatkoztatva még rémisztőbb adatokat közölt. Ott a gyermekeknek 
30-40%-a nem érte meg az 1 éves kort sem- (29) 

Fennmaradt írásos dokumentumok bizonyítják, hogy nem ritkán egy- 
egy családban két gyermeknek is ugyanazt a nevet adták, mert úgy 
gondolták, egyikük úgyis meghal fiatalon. 

A XV-XVIII. századból egyaránt elképesztő halálozási statisztikák ma- 
radtak ránk; a pusztító járványok a nemesi és királyi családokat sem 
kímélték. (30) Amint azt Braudel írta, csak a XVm. századi nagy fel- 
lendülések után kezdte Európa kiheverni a járványokat, éhínségeket. 
(31) Ettől a századtól kezdve az érdeklődés a születés, az élet, a gyer- 
mek felé fordult. Természetesen ez nem egy pillanat alatt lejátszódó 
esemény volt, hanem hosszas folyamat, amelynek gyökerei a közép- 
korig nyúltak vissza. A gyermek, a család tisztelete már a XVXVI. szá- 
zadi ábrázolásokon tetten érhető. (32) 

Az anyaság és a gyermekség elfogadása és nagyra értékelése nem azt 
jelentette, hogy az addig mogorva, érzéketlen, nemtörődöm szülők egy- 
csapásra családcentrikussá és gondos ápolókká, nevelőkké váltak, 
inkább beszélhetünk az életkörülmények átalakulásáról, az orvostu- 
domány fejlődéséről, mindennek köszönhetően a gondolkodás átala- 
kulásáról. A századok múlásával az embereknek több idejük, energiá- 
juk és igényük lett gyermekeik nevelésére. 

A XVI. századtól már eltűnt az a nyugalom, amely addig a kisgyerme- 
kek halálakor uralkodott. A XVII. századtól kezdve ennek kézzel- 
fogható jele lett, hogy az előkelő származású halott gyermeket önálló 
sírban helyezték nyugalomba. (33) 

(Korábban édesanyja vagy más felnőtt lábaihoz tették, a szegényebb 
kisgyermekeket pedig a -városokban -szüleik el sem temették, csak 
az utcára tették.) 

Aries úgy vélte, hogy az a folyamat, amely valahol már a XIII. század- 
ban elindult. (1. festmények, Jézus és a Szűzanya mint gyermek és 
édesanyja szimbóluma) és a XVIII. századra tetőződött, és a gyermek 
tiszteletét hozta, nem volt más, mint "a gyermeki személyiség iránti 
megnövekedett figyelem, (amely) az erkölcsök mélyebb krisztianizáló- 
dásához kapcsolható." (34) 

Mme de Sévigné leveleiben, 1672-ben kedvesen, szeretettel írt csöpp- 
nyi leányunokájáról, és ettől az időszaktól kezdve gyakoriak a hasonló 
leírások. "Mindenestül szeretem. ... Arcszíne, nyaka, egész kicsi alakja 
csodálatos. Százféle dolgot tud, simogat, üt, keresztet vet, bocsánatot 
kér, bókol, kezet csókol, ' vállat von, táncol, hízeleg, megcsipkedi az 
állát -mindenestül nagyon bájos. Órákig elnézem." (35) 

Számos más mű is ugyanígy, odaadóan írt a kisgyermekekről, a XVII. 
században. 1666-ban Varét "A gyermekek keresztényi nevelése" c. mű- 
vében megállapította, hogy a "gyermekek nevelése egyike a legnagyobb 
fontosságú dolgoknak a világon." (36) 

1687-ben Coustel leírta a gyermekek nevelésének szabályait, amelyek 
szerint "szeretni kell a gyerekeket, legyőzve azt az ellenszenvet, melyet 
a gondolkodó főkben ébresztenek. Tekintetbe véve a gyermek külsejét, 
mely tökéletlenségről és gyengeségről tanúskodik mind testben, mind 
szellemben, bizonyos, hogy sokra nem becsülhetjük őt. Megváltoznak 
azonban érzéseink, ha a jövőre nézünk, s ha egy kicsit a Hit jegyében 
cselekszünk." (37) 

Hosszan idézhetnénk még a XVIII. sz.-i példákat, hosszú sora van az 
akkor született nevelési célzatú müveknek, de amint látható, első- 
sorban a felnőtteket "győzködik" ezek az írók, a szülőknek akarják 
elmagyarázni, miért és mennyire fontos a kisgyermekekről való gon- 
doskodás. A nőknek írott orvosi szakkönyvek, 111. ezek népszerűsítő 
változatai hoznak majd átalakulást, hiszen ezekben megtalálhatóak 
már a csecsemő és a kisgyermek testének ápolására vonatkozó út- 
mutatások, jótanácsok, és az is hangsúlyossá vált a XTX. sz.-ra, hogy 
mindez, azaz a testi egészség, a lelki egyensúly a boldog gyermekkor 
(és felnőttkor) alapja. Spanyol földön például 1801 -02-ben jelent meg 
Manuel Fodere könyve, 8 kötetben, amelyben már olvashatunk a 

terhes nők gondozásáról, és arról, hogy ez mennyire fontos a szüle- 
tendő' gyermek szempontjából. Tiszta levegőt, napfényt, tisztaságot és 
testápolást ajánlott a várandós nőknek, valamint vidámságot és nyu- 
galmat, azért hogy jó érzelmi állapotban legyen a magzat is, kelle- 
mesen érezze magát az anyaméhben. (38) 

Könyvek sora született a gyermekgondozás megkönnyítésére, pl. a "Jö- 
barát" vagy a "Gyakorlati higiénia családi használatra" (Barcelona, 
1873.) (39) 

Ugyanakkor Spanyolországban még a XIX. századra sem csitultak el 
azok a viharok, amelyek a dajkák alkalmazását már a középkortól kí- 
sérték. Asztúriából, Galíciából, a Santanderi-hegyekből származtak 
általában azok a szegény nők, akik dajkaságot vállaltak. 1888-ban 
Barcelonában ülésezett az a 2. Orvostudományi Kongresszus, amelyen 
az áldatlan állapotok megszüntetése érdekében bemutatták az "Alap- 
elvek a barcelonai dajkák alkalmazásának szabályozásához" c. doku- 
mentumot. (40) 

Szintén a kisgyermekek érdekeit szolgálta az az 1883-as madridi kia- 
dású újság, amelyet Tolosa Latour szerkesztett "Az anya és a gyermek" 
címmel, és a kicsik gondozásával foglalkozott. (41) 

Más országokban is természetesen fellendült a hasonló témával 
foglalkozó könyvek kiadása, ez jelzi a nagyobb odafigyelést a kicsikre. 
Az angol, francia és német nyelven írt munkákat azonban hamar - 
szinte 1-2 éven belül -lefordították magyarra, így ma is tanulmá- 
nyozhatóak -a spanyol munkáktól eltérően. A század végén jelent meg 
például Braidwood Murray P. könyve (42), amelyben a bőrről, 
testtartásról, szopásról, fogzásról, etetésről stb. értekezik. Ebben a 
könyvben leírta, hogy minden anyának magának kell gyermekét 
gondoznia, köteles gyermeke érdekében saját egészségére vigyázni, őt 
"tejjel és meleggel" ellátni, kicsinye egészségére is éberen figyelni. Máig 
megszívlelendőén foglalata össze legfőbb mondandóját az angol orvos: 
"Az újszülött csecsemőt olybá tekinthetni, mint egy tömb élő föld- 
anyagot, mely különféle alkatrészekből (sejtszövetekből) áll s melyet 
helyes gondozással, egészséges lénnyé lehet fejleszteni, de viszont igen 
egyszerű eszközökkel fokozatosan vagy hirtelen is meg lehet semmi- 
síteni." (43) 

"Dr. Combé A. helyesen jegyzi meg "A csecsemő táplásáról" című mű- 
vében: "Sok anya kevesebb készültséggel fog hozzá gyermeke táp- 

lásának igen fontos feladatához, mint valamely növényéhez vagy 
virágéhoz, melynek gondozására vállalkozott, pedig a gyermek életéhez 
és boldogságához van egész lelke hozzákötve. Férjhez megy és anyává 
lesz anélkül, hogy csak sejtené is, mennyire járatlan a legelemibb 
ismeretekben annak a gyermeknek a mivoltáról és életműködéséről, 
akit táplálni és fölnevelni van hivatva. Mikor aztán a gyermek szen- 
vedéseinek láttára szíve összefacsarodik és nem tudja, mitévő legyen, 
hogy kisdedét megmentse a fenyegető veszedelemtől, akkor keservesen 
fájlalja tudatlanságát és tehetetlenségét." (44) 

A francia Emest Legouvé müvét is lefordították magyarra. Ő hozzánk 
hasonló feladatra vállalkozott, megpróbálta összefoglalni a gyermek 
történetét, bemutatva így korának állapotait, amikoron a gyermek 
"nem csupán csak tagja a családnak, ... hanem valaki, önálló egész!" 
(45) 

Amint röviden áttekintettük, láthatjuk, hogy nem könnyű és nem 
rövid út vezetett a gyermek efféle értékeléséhez. Hosszú évszázadok 
átalakulása, a gondolkodás számos ok miatti megváltozása kellett a 
XEX. századi értékelések megszületéséhez, és ma is ezekből a válto- 
zásokból merítünk a kisgyermekekkel kapcsolatosan. A csecsemő- és 
kisgyermekkor ma már -nálunk éppúgy, mint Európa más részein - 
nagy tiszteletnek és odafigyelésnek örvend; nemcsak a szakemberek, 
de az egyszerű szülők is jól ismerik és tudják az ápolás, gondoskodás, 
nevelés fontosságát. Munkájukat ma fejlett intézményhálózat, lelkes 
szakembergárda segíti -ez a rendszer nem is hasonlítható a korabeli 
dajkákhoz, menhelyekhez. A kép szinte rózsásnak látszik, de mintha 
kísértene a múlt. Boldogan szoptat-e ma minden anya? Valamennyi 
kisgyermeket szeretettel várják-e a világra? Eltűnt-e a hanyagság, a 
szidás, az ütleg? Nagyot fejlődött vagy csak gyerekcipőben jár még az 
orvosi felvilágosítás? Van-e értelme 1992-ben a középkor kisgyerme- 
keinek szenvedéseit felemlegetnünk? 

Legyen tanítómesterünk ezután is a történelem, a csecsemők tör- 
ténetét ne tekintsük színes, hátborzongató, mégis szórakoztató ese- 
ménysorozatnak. 

Minden kisgyermek felénk kiált, akit valaha nem szerettek, nem kí- 
vántak a világra, és legyen ez figyelmeztetés: Maxima debetur puer 
reverentia, (Juvenalis) azaz: Meg kell adni a gyermeknek a legnagyobb 
tiszteletet! (46) 

Ha mindössze ezt a mondatot őrizzük meg fülünkben és szívünkben, 
biztosan sokat fogunk tenni a mai és a még meg sem született kis- 
gyermekekért. 

lelencházba adtak, kb. 700-nak otthon volt dajkája, és csak mintegy 
700-at szoptatott az édesanyja. 

10. uo. 235. o. 

11. Zumthor: i. m. 114. o. 

12. Utrio: i. m. . o. 

13. BáderA.: i. m. II. 297. o. 

14. Zumthor: i. m. 114. o. 

15. Utrio: i. m. 241. o. 

16. uo. 

17. BáderA.: i. m. II. 297. o. 

18. Utrio: i. m. 242. o. 

19. uo. 

20. Idézi Zumthor, i. m. 115. o. 

21. uo. 115. o. 

22. J. Delumeau: La civilisation renaissance 432. o. 

23. Idézi Ph. Aries, i. m. 74. o. 

24. uo. 76. o. 

25. Utrio: i. m. 243. o. 

26. J. Delumeau: i. m. 431. o. 

27. Utrio: i. m. 243. o. 

28. E. Sullerot (Szerk.): i. m. 457. o. 

29. Utrio: i. m. 230. o. 

30. F. Braudel: Anyagi kultúra, gazdaság és kapitalizmus XV-XVIII. 
század. (Gondolat, Bp., 1985.) 87. o. Lásd még Wrigley: Népesedés és 
történelem (Kossuth, Bp., 1983.) 

31. uo. 

32. J. Delumeau: ,i. m. 433. o. 

33. uo. 434. o. 

34. Ph. Aries: i. m. 49. o. 

35. Mme de Sévigné: Lettres (1672. jan. 8.) Idézi Ph. Aries, i. m. 57-58. 
o. 

36. uo. 149. o. 

37. o. 149. o. 

38. Fodere M. F.: Las leyes ilustradas por las ciencias flsicas o Tratado 
de medicina legal y de higiéné publlca ... Madrid, 1801-02. 8. tom. 
Idézi Maria del Carmen Simon Palmer Silva: La higiéné y la medicina 
de la mujer espanola a traves de los libros (siglo XVI a XIX.) 81. o. 

39. El buen amigo o Higiéné práctica pára uso de las familias (1873. 
Barcelona). Idézi Silva, i. m. 76. o. 

40. o. 83. o. 

41. o. 83. o. 

42. Baidwood Murray P.: Anyák tanácsadója és útmutatója gyerekeik 
ápolásánál (Bp., 1897.) 

43. o. 26. o. 

44. o. 27. o. 

45. Legouvé Ernest: Atya és fiú a tizenkilencedik században I. k. 
(Franklin, Bp., 1878.) 

46. o. 6. o. 



284 



A konferencia előadói: 



Ambrus Atüláné Kéri Katalin - JPTE, Pécs 

Dr. Andrásfalvy Bertalan -Művelődési és közoktatási miniszter 

Bakos Gabriella - XXI. ker. Kórház, Budapest 

Balogh Györgyi - CSOMI, Budapest 

Dr. Barkó Éva - OCSGYI, Budapest 

Prof. Ragnar Berfenstam - University of Uppsala 

Bimbó Zoltánné - Mentálhigiénés Csoport, Eger 

Dr. Bollók Sándor - Marcali Kórház, Balatonkeresztúr 

Dr. Borbély Sjoukje - GYPTF, Budapest 

Dr. Buda Béla - Nemzeti Egészségvédelmi Intézet igazgatója, Budapest 

Csizmadia Ferencné - II. ker. Nevelési Tan., Budapest 

Dr. Estefánné Dr. Varga Magdolna-Dr. Bodnár Gabriella - EKTF, Eger 

Fekete Gáborné - ANTSZ Int., Szigetvár 

Forray Katalin - BOMI, Budapest 

Galambos Katalin - Békéscsaba 

Dr. Gall Ferencné - Illyés Gyula Pedagógiai Főiskola, Szekszárd 

Dr. Gulácsy Éva - ANTSZ Eü. védelmi O., Szeged 

Prof. Hámori József - JPTE Rektor 

Hámori Mária-Ispánovics Ágnes - Logop. Óvoda, Budapest 

Dr. Hűvös Éva - DOB, Budapest 

Dr. Kardos Ferenc - Erzsébetvárosi Nev. Tan., Budapest 

Prof. Klein Sándor - JPTE BTK, Pécs 

Dr. Komlós! Ákos - JPTE, Pécs 

Prof. Komíósi Sándor - MTA PAB I. Szakbiz. elnöke 

Korintus Mihályné - BOMI, Budapest 

Kökény Vera- Gergely György - Budapest 

Dr. Kucsera Edit-Dr. Hollós Mária - Tatabánya 

330 



Dr. Lachata István - EKTF, Eger 

Dr. Lust Iván - Pszichoanalitikus Serdülőterápiás Intézet, Budapest 

Dr. Majoros Mária - CSOMI, Budapest 

Prof. Morava Endre - B.m. Tisztifőorvos 

Dr. Páva Zsolt - Pécs alpolgármestere 

Dr. Püspöky Gabriella - CSOMI, Budapest 

Dr. Ranschburg Jenő - MTA Pszich. Int.; ELTE, Budapest 

Dr. Révész Piroska- Dr. Buczkó István - Heim P. K., Budapest 

Prof. Nancy Robinson - University of Washington 

Dr. Sándor Jánosné - Kórház-Gyermekrendelő, Pápa 

Stróbl Mária - BOMI, Budapest 

Sugárné Dr. Kádár Júlia - MTA Pszich. Int., Budapest 

Dr. Szabó Zsuzsa -ANTSZ Eü. Nev. Debrecen 

Tardos Anna - BOMI, Budapest 

Prof. Tóth József - TIT B.m. Szervezet elnöke 

Tóth József - Városi Kórház, Szigetvár 

Tőrösné Fehér Ildikó - OCSGYI, Budapest 

Varga Andrea 

Vastagh Zoltán - JPTE, Pécs 

Vigassyné Dezsényi Klára - Népjóléti Minisztérium főosztályvezetője, 
Budapest 

Zsolnai Anikó - JATE. Szeged 












